**PREKIŲ VIEŠOJO PIRKIMO – PARDAVIMO SUTARTIS**

2023 m. sausio 23 d. Nr. 77-VP-220

Vilnius

**SPECIALIOSIOS SĄLYGOS**

**Valstybės įmonė Valstybinių miškų urėdija**,įmonės kodas 132340880, atstovaujama generalinio direktoriaus Valdo Kaubrės, veikiančio pagal įmonės įstatus(toliau – **Pirkėjas**),

ir

**Mocevičiaus firma ,,Ginalas‘‘** juridinio asmens kodas 165702461, atstovaujama vadovo pavaduotojo Eduardo Derenkos, veikiančio pagal 2022 m. gruodžio 13 d. įgaliojimą Nr.35 dėl atstovavimo pirkime Nr. 640525 (toliau – **Tiekėjas**),

toliau kartu vadinami „**Šalimis**“, o kiekviena atskirai – „**Šalimi**“, sudarė šią Prekių viešojo pirkimo – pardavimo sutartį, toliau vadinamą „**Sutartimi**“, ir susitarė dėl toliau išvardintų sąlygų:

1. **SUTARTIES DALYKAS**

.

1.1 Sutarties dalykas yra motorinių, akumuliatorinių grandininių pjūklų, motorinių krūmapjovių ir motorinių aukštapjovių, akumuliatorinio sekatoriaus (toliau – **Prekės**) **pirkimas – pardavimas**. Pirkimas skaidomas į 9 (devynias)pirkimo objekto dalis (toliau – **P.o.d.**). Sutartis sudaroma dėl:

P.o.d. – profesionalių motorinių grandininių pjūklų pirkimas – 15 vnt;

P.o.d. – profesionalių motorinių grandininių pjūklų pirkimas – 21 vnt;

3 P.o.d. – akumuliatorinio grandininio pjūklo pirkimas – 1 vnt;

4 P.o.d. – profesionalių motorinių krūmapjovių (2,2 kw, 1700-1800 mm ilgio) pirkimas - 37 vnt;

5 P.o.d. profesionalių motorinių krūmapjovių (2,2 kw, 1600-1700 mm ilgio) pirkimas – 32 vnt;

6 P.o.d. profesionalių motorinių krūmapjovių (2,4 kw, 1600-1700 mm ilgio) pirkimas – 12 vnt;

7 P.o.d. profesionalios motorinės aukštapjovės pirkimas – 1 vnt;

9 P.o.d. akumuliatorinės aukštapjovės – 1 vnt., ir akumuliatorinio pjūklo – 1 vnt., pirkimas.

Prekių techniniai reikalavimai nurodyti Sutarties Specialiųjų sąlygų 1 priede *„Motorinių, akumuliatorinių grandininių pjūklų, motorinių krūmapjovių ir motorinių aukštapjovių, akumuliatorinio sekatoriaus*  *pirkimo techninė specifikacija“* (toliau – **1 priedas**).

1.2. Prekių pristatymo adresai nurodyti Sutarties Specialiųjų sąlygų 1 priede.

1.3. Tiekėjas turi pristatyti Prekes įspėjęs Sutarties Specialiųjų sąlygų 1.4 punkte nurodytą Pirkėjo kontaktinį asmenį prieš 2 (dvi) darbo dienas telefonu ir / ar elektroniniu paštu.

1.4.. Prekes priimti ir pasirašyti Prekių perdavimo – priėmimo aktą Pirkėjo įgalioti atsakingi asmenys nurodyti Sutarties Specialiųjų sąlygų 3 priede *„Įgalioti regioninių padalinių asmenys priimti motorinius įrankius“* (toliau – **3 priedas**). Apie įgalioto asmens pasikeitimą Pirkėjas informuoja Tiekėją šios Sutarties rekvizituose nurodytu Tiekėjo el. paštu ir atskiras Sutarties pakeitimas ar atskiras įgaliojimų įforminimas dėl šios priežasties nėra atliekamas.

1.5. Už Sutarties vykdymą Tiekėjas skiria atsakingą asmenį: Apie atsakingo asmens pasikeitimą Tiekėjas informuoja Pirkėją šios Sutarties Specialiųjų sąlygų 1.4 punkte ar Šalių rekvizituose nurodytu Pirkėjo el. paštu ir atskiras Sutarties pakeitimas ar atskiras įgaliojimų įforminimas dėl šios priežasties nėra atliekamas.

**2.SUTARTIES KAINA IR / ARBA KAINODAROS TAISYKLĖS, MOKĖJIMO SĄLYGOS**

2.1. Sutarčiai taikomas kainos apskaičiavimo būdas – fiksuota kaina. Prekių kiekis, kurį už fiksuotą kainą įsigyja Pirkėjas, nurodytas Sutarties Specialiųjų sąlygų 2.2 punkte.

2.2. Sutarties kaina yra:

**1 p.o.d.**

Sutarties kaina yra 5 830,65 Eur (penki tūkstančiai aštuoni šimtai trisdešimt eurų, 65ct), neįskaitant pridėtinės vertės mokesčio (toliau – **PVM**). Sutarčiai taikomas 21 proc. dydžio PVM. Sutarties kaina, įskaitant PVM – 7 055,09 Eur (septyni tūkstančiai penkiasdešimt penki eurai, 09 ct).

Prekių kaina:

|  |  |  |  |
| --- | --- | --- | --- |
| **Eil. Nr.** | **Pirkimo objektas** | **Kiekis** | **1 (vieno) vnt. kaina be PVM** |
| 1. | Profesionalus motorinis grandininis pjūklas (2,0 – 2,9 kw) *STIHL MS 241 C - M* | 15 vnt. | 388,71 |

**2 p.o.d.**

Sutarties kaina yra 8 352,54 Eur (aštuoni tūkstančiai trys šimtai penkiasdešimt du eurai, 54ct), neįskaitant pridėtinės vertės mokesčio (toliau – **PVM**). Sutarčiai taikomas 21 proc. dydžio PVM. Sutarties kaina, įskaitant PVM – 10 106,57 Eur (dešimt tūkstančių šimtas šeši eurai, 57 ct).

Prekių kaina:

|  |  |  |  |
| --- | --- | --- | --- |
| **Eil. Nr.** | **Pirkimo objektas** | **Kiekis** | **1 (vieno) vnt. kaina be PVM** |
| 1. | Profesionalus motorinis grandininis pjūklas (3,0 – 3,5 kw) STIHL MS 261 | 21 vnt. | 397,74 |

**3 p.o.d.**

Sutarties kaina yra 1 009,34 Eur (vienas tūkstantis devyni eurai, 34ct), neįskaitant pridėtinės vertės mokesčio (toliau – **PVM**). Sutarčiai taikomas 21 proc. dydžio PVM. Sutarties kaina, įskaitant PVM – 1 221,30 Eur (vienas tūkstantis du šimtai dvidešimt vienas euras, 30 ct).

Prekių kaina:

|  |  |  |  |
| --- | --- | --- | --- |
| **Eil. Nr.** | **Pirkimo objektas** | **Kiekis** | **1 (vieno) vnt. kaina be PVM** |
| 1. | Akumuliatorinis grandininis pjūklas STIHL MSA 300 C - O | 1 vnt. | 1 009,34 |

**4 p.o.d.**

Sutarties kaina yra 19 801,29 Eur (devyniolika tūkstančių aštuoni šimtai vienas euras, 29ct), neįskaitant pridėtinės vertės mokesčio (toliau – **PVM**). Sutarčiai taikomas 21 proc. dydžio PVM. Sutarties kaina, įskaitant PVM – 23 959,56 Eur (dvidešimt trys tūkstančiai devyni šimtai penkiasdešimt devyni eurai, 56 ct).

Prekių kaina:

|  |  |  |  |
| --- | --- | --- | --- |
| **Eil. Nr.** | **Pirkimo objektas** | **Kiekis** | **1 (vieno) vnt. kaina be PVM** |
| 1. | Profesionali motorinė krūmapjovė (2,2 kw, 1700-1800 mm ilgio)  *STIHL FS 461 C - EM* | 37 vnt. | 535,17 |

**5 p.o.d.**

Sutarties kaina yra 18 680,00 Eur (aštuoniolika tūkstančių šeši šimtai aštuoniasdešimt eurų, 00ct), neįskaitant pridėtinės vertės mokesčio (toliau – **PVM**). Sutarčiai taikomas 21 proc. dydžio PVM. Sutarties kaina, įskaitant PVM – 22 602,80 Eur (dvidešimt du tūkstančiai šeši šimtai du eurai, 80 ct).

Prekių kaina:

|  |  |  |  |
| --- | --- | --- | --- |
| **Eil. Nr.** | **Pirkimo objektas** | **Kiekis** | **1 (vieno) vnt. kaina be PVM** |
| 1. | Profesionali motorinė krūmapjovė (2,2 kw, 1600-1700 mm ilgio)  *STIHL FS 460 C – EM K* | 32 vnt. | 583,75 |

**6 p.o.d.**

Sutarties kaina yra 7 711,80 Eur (septyni tūkstančiai septyni šimtai vienuolika eurų, 80ct), neįskaitant pridėtinės vertės mokesčio (toliau – **PVM**). Sutarčiai taikomas 21 proc. dydžio PVM. Sutarties kaina, įskaitant PVM – 9 331,28 Eur (devyni tūkstančiai trys šimtai trisdešimt vienas euras, 28 ct).

Prekių kaina:

|  |  |  |  |
| --- | --- | --- | --- |
| **Eil. Nr.** | **Pirkimo objektas** | **Kiekis** | **1 (vieno) vnt. kaina be PVM** |
| 1. | Profesionali motorinė krūmapjovė (2,4 kw, 1600-1700 mm ilgio)  *STIHL FS 490 C – EM K* | 12 vnt. | 642,65 |

**7 p.o.d.**

Sutarties kaina yra 732,60 Eur (septyni šimtai trisdešimt du eurai, 60ct), neįskaitant pridėtinės vertės mokesčio (toliau – **PVM**). Sutarčiai taikomas 21 proc. dydžio PVM. Sutarties kaina, įskaitant PVM – 886,45 Eur (aštuoni šimtai aštuoniasdešimt šeši eurai, 45 ct).

Prekių kaina:

|  |  |  |  |
| --- | --- | --- | --- |
| **Eil. Nr.** | **Pirkimo objektas** | **Kiekis** | **1 (vieno) vnt. kaina be PVM** |
| 1. | Profesionali motorinė aukštapjovė  *STIHL HT 133* | 1 vnt. | 732,60 |

**9 p.o.d.**

Sutarties kaina yra 969,78 Eur (devyni šimtai šešiasdešimt devyni eurai, 78ct), neįskaitant pridėtinės vertės mokesčio (toliau – **PVM**). Sutarčiai taikomas 21 proc. dydžio PVM. Sutarties kaina, įskaitant PVM – 1 173,43 Eur (vienas tūkstantis šimtas septyniasdešimt trys eurai, 43 ct).

Prekių kaina:

|  |  |  |  |
| --- | --- | --- | --- |
| **Eil. Nr.** | **Pirkimo objektas** | **Kiekis** | **1 (vieno) vnt. kaina be PVM** |
| 1. | Akumuliatorinė aukštapjovė  *STIHL HTA 135* | 1 vnt. | 634,24 |
| 2. | Akumuliatorinis pjūklas  STIHL MSA 200 C - BQ | 1 vnt. | 335,54 |

2.3. Tiekėjui tinkamai įvykdžius Pirkėjo užsakymą, pristačius Prekes Sutarties Specialiųjų sąlygų 1 priede „Motorinių, akumuliatorinių grandininių pjūklų, motorinių krūmapjovių ir motorinių aukštapjovių, akumuliatorinio sekatoriaus pirkimo techninė specifikacija“ 1 – 7 ir 9 prieduose nurodytiems Prekių gavėjams - Pirkėjo regioniniams padaliniams (toliau – Pirkėjo RP), kiekvienas Pirkėjo RP sumoka Tiekėjui, pagal Tiekėjo, kiekvienam Pirkėjo RP pateiktą e. sąskaitą, už konkretų Prekių kiekį pagal Sutartyje atitinkamai P.o.d. nustatytus Prekių įkainius per 30 (trisdešimt) kalendorinių dienų Sutarties Bendrųjų sąlygų 5 skyriuje nustatyta tvarka. Pateikiamoje sąskaitoje būtina nurodyti Pirkėjo RP tikslų pavadinimą ir šios Sutarties numerį, kurį suteikia Pirkėjas.

**3. PREKIŲ KOKYBĖ IR PATIEKIMO TVARKA**

3.1. Prekės turi būti patiektos kokybiškos pagal Sutartyje ir jos prieduose nustatytus reikalavimus. Pirkėjui, vadovaujantis Sutarties Bendrųjų sąlygų 6 skyriaus nuostatomis, nustačius, kad Prekės turi trūkumų / defektų, Tiekėjas privalo ištaisyti Prekių trūkumus / defektus per 14 (keturiolika) darbo dienų nuo Pirkėjo pranešimo gavimo dienos.

3.2. Prekės turi būti patiektos per 3 (tris) mėnesius nuo Sutarties įsigaliojimo dienos. Jeigu Tiekėjui yra žinoma, kad Prekės gali būti nepatiektos šiame punkte nustatytu terminu, Tiekėjas turi teisę į Prekių patiekimo termino pratęsimą, tik tuomet, jei konkrečių aplinkybių, dėl kurių Prekių pristatymas Sutartyje nustatyta tvarka bei terminais nėra įmanomas, Tiekėjas objektyviai negalėjo iš anksto numatyti. Kiekvienu tokiu atveju, Tiekėjas raštu nedelsdamas, bet ne vėliau kaip per 1 (vieną) darbo dieną nuo tokių aplinkybių atsiradimo momento, apie tai praneša Pirkėjui, pateikdamas minėtų aplinkybių egzistavimo įrodymus. Tiekėjo nurodytas aplinkybes ir įrodymus vertina Pirkėjas. Pirkėjui sutikus pratęsti Prekių patiekimo terminą, Prekių patiekimo termino pratęsimas galimas tik minėtų pagrįstų aplinkybių egzistavimo laikotarpiui.

3.3. Šalys susitaria, kad Prekių pristatymo terminas, Prekių defektų / trūkumų ištaisymo terminas (Sutarties Specialiųjų sąlygų 3.1, 3.2 p.) yra esminės Sutarties sąlygos.

3.4. Prekių pristatymo vieta, Prekes įgalioti priimti ir pasirašyti Prekių perdavimo – priėmimo aktą Pirkėjo atstovai, jų įspėjimo prieš Prekių pristatymą tvarka nurodyta Sutarties Specialiųjų sąlygų 1 skyriuje.

3.5. Pristatydamas Prekes Pirkėjui, Tiekėjas privalo pateikti Sutartyje ir jos Prieduose nurodytus dokumentus.

3.6. Prekių iškrovimas vykdomasTiekėjo jėgomis ir sąskaita*.*

3.7.Prekių montavimas vykdomasTiekėjo jėgomis ir sąskaita*.*

**4. PREKIŲ KOKYBĖS GARANTIJA**

4.1. Prekių kokybės garantijos terminas – 3 ir 9 p.o.d prekėms 12 (dvylika) mėnesių nuo Prekių perdavimo – priėmimo akto pasirašymo dienos, 1,2,4,5,6,7 p.o.d prekėms 24 (dvidešimt keturi ) mėnesiai nuo Prekių perdavimo – priėmimo akto pasirašymo dienos,

4.2. Prekių trūkumų / defektų nustatymo bei šalinimo tvarka, kokybės garantijos taikymo tvarka nustatyta Sutarties Bendrosiose sąlygose.

**5. ŠALIŲ ATSAKOMYBĖ**

5.1. Jeigu Tiekėjas vėluoja patiekti, pakeisti Prekes ar ištaisyti jų trūkumus, Pirkėjas nuo kitos dienos Tiekėjui skaičiuoja 0,02 (dviejų šimtųjų) procento dydžio delspinigius už kiekvieną uždelstą kalendorinę dieną nuo laiku nepatiektų, nepakeistų ir (ar) Prekių su trūkumais kainos, įskaitant PVM, jei jis Sutarčiai taikomas, maksimalią delspinigių skaičiavimo ribą nustatant 20 (dvidešimt) procentų, skaičiuojamų nuo atitinkamos P.o.d. Sutarties kainos, įskaitant PVM, jei jis Sutarčiai taikomas.

5.2. Jei Pirkėjas uždelsia atsiskaityti už Tiekėjo tinkamai patiektas ir perduotas kokybiškas Prekes per Sutartyje nurodytą terminą, Tiekėjas nuo kitos dienos skaičiuoja Pirkėjui 0,02 (dviejų šimtųjų) procento dydžio delspinigius nuo laiku neapmokėtos sumos, įskaitant PVM, maksimalią delspinigių skaičiavimo ribą nustatant 20 (dvidešimt) procentų, skaičiuojamų nuo atitinkamos P.o.d. Sutarties kainos, įskaitant PVM, jei jis Sutarčiai taikomas.

**6. SUTARTIES ĮVYKDYMO UŽTIKRINIMAS**

6.1. Sutarties įvykdymas užtikrinamas vienu iš Sutarties Bendrosiose sąlygose nurodytų prievolių įvykdymo užtikrinimo būdų – 3 (trys) procentai nuo atitinkamos P.o.d. **Sutarties kainos be PVM**. Sutarties įvykdymo užtikrinimą įrodantis dokumentas pateikiamas Pirkėjui / Pirkėjo atstovui Sutarties Bendrųjų sąlygų 10.4 punkte nurodytu būdu ne vėliau kaip per 10 (dešimt) kalendorinių dienų nuo Sutarties pasirašymo.

6.2. Sutarties įvykdymo užtikrinimo būdai ir taikymo tvarka nustatyta Sutarties Bendrosiose sąlygose.

**7. SUTARTIES GALIOJIMO TERMINAS**

7.1. Sutartis laikoma sudaryta ir įsigalioja ją pasirašius įgaliotiems Šalių atstovams, nustatyta tvarka užregistravus ir Tiekėjui pateikus tinkamą Sutarties įvykdymo užtikrinimą įrodantį dokumentą, nustatytą Sutartyje. Sutartis galioja iki visiško Sutartinių įsipareigojimų įvykdymo arba Sutarties nutraukimo, bet ne ilgiau nei 5 (penkis) mėnesiusnuo Sutarties įsigaliojimo dienos.

7.2. Jei Šalis vėluoja, ar iš turimų duomenų akivaizdu, kad vėluos įvykdyti Sutartimi prisiimtus įsipareigojimus dėl aplinkybių, nulemtų koronaviruso (COVID-19) pandemijos, ji turi teisę kitos Šalies prašyti Sutarties pratęsimo. Jeigu Šalys sutaria, Sutartyje numatytų įsipareigojimų įvykdymo terminas gali būti pratęstas tokiam laikui, kuriuo Šalis negalėjo vykdyti savo įsipareigojimų. Pratęsimų skaičius neribojamas, tačiau negali būti ilgesnis nei 30 ( trisdešimt ) kalendorinių dienų. Jei Šalis vėluoja įvykdyti savo įsipareigojimus pagal Sutartį ilgiau nei 30 ( trisdešimt )kalendorinių dienų, tai laikoma esminiu Sutarties pažeidimu. Koronaviruso (COVID-19) pandemijos nulemtomis aplinkybėmis besiremianti Šalis, turi pareigą:

7.2.1. per 3 (tris) kalendorines dienas nuo jų atsiradimo, pranešti apie jas kitai Šaliai ir, jeigu įmanoma, nurodyti numatomą šių aplinkybių pasibaigimo laiką bei pateikti įrodymus, kurie patvirtintų, kad Šalis ėmėsi visų pagrįstų priemonių ir dėjo maksimalias pastangas, kad tų aplinkybių išvengtų.

7.2.2. reguliariai teikti informaciją, kokių priemonių imamasi ar bus imtasi, kad aplinkybės, trukdančias vykdyti Sutartimi prisiimtus įsipareigojimus, būtų pašalintos. Šalys susitaria, kad tokia informacija bus teikiama raštu.

7.3. Jeigu dėl objektyvių priežasčių, nurodytų Sutarties Specialiųjų sąlygų 7.2 p. atveju, Pirkėjas vėluoja ar akivaizdu, kad vėluos, vykdyti savo atsiskaitymo prievoles Tiekėjui, Šalys susitaria, kad tuomet nustatomas toks mokėjimo laikotarpis pagal Sutartį, kuris yra ilgiausias leidžiamas pagal Lietuvos Respublikos mokėjimų, atliekamų pagal komercines sutartis, vėlavimo prevencijos įstatymą (5 str. 3 d.). Mokėjimo laikotarpio pagal Sutartį (nurodyto Sutarties Specialiųjų sąlygų 2.3 p.) pratęsimas įforminamas Sutarties Bendrųjų sąlygų 13 skyriuje nustatyta tvarka.

**8. Rėmimasis kitų ūkio subjektų pajėgumais**

8.1. Iki Sutarties vykdymo pradžios Tiekėjas įsipareigoja Pirkėjui pranešti tuo metu žinomo subtiekėjo pavadinimą, kontaktinius duomenis ir jo atstovus. Tiekėjas privalo Sutarties Bendrosiose sąlygose nustatyta tvarka ir terminais informuoti Pirkėją apie minėtos informacijos pasikeitimus visu Sutarties vykdymo metu.

8.2. Subtiekėjui (-ams) pageidaujant, Pirkėjas su juo (jais) atsiskaitys tiesiogiai. Apie šią galimybę Pirkėjas subtiekėją informuos atskiru pranešimu per 3 (tris) darbo dienas nuo Sutarties pasirašymo dienos arba informacijos iš Tiekėjo apie pasitelkiamą subtiekėją gavimo dienos. Norėdamas pasinaudoti tiesioginio atsiskaitymo galimybe, subtiekėjas turi apie tai raštu ne vėliau kaip per 2 (dvi) darbo dienas nuo šiame Sutarties punkte nurodyto Pirkėjo pranešimo gavimo dienos informuoti Pirkėją. Tokiu atveju su Pirkėju, Tiekėju ir subtiekėju bus sudaroma trišalė sutartis, kurioje nustatoma tiesioginio atsiskaitymo tvarka, įskaitant numatoma Tiekėjo teisė prieštarauti nepagrįstiems mokėjimams. Trišalės sutarties dėl tiesioginio atsiskaitymo su subtiekėju pasirašymas nekeičia Tiekėjo atsakomybės dėl Sutarties įvykdymo.

**9. KITOS NUOSTATOS**

9.1. Sutarties Bendrosios sąlygos yra sudėtinė, neatsiejama šios Sutarties dalis. Tiekėjas besąlygiškai patvirtina, kad, prieš sudarant šią Sutartį, jis turėjo galimybę susipažinti ir susipažino su Sutarties Bendrosiomis sąlygomis, todėl jam yra žinomas Sutarties Bendrųjų sąlygų turinys ir Tiekėjas jas vykdys.

9.2. Sutartis laikoma neteisėta ir negaliojančia, jei paaiškėjo, kad, vadovaujantis Lietuvos Respublikos nacionaliniam saugumui užtikrinti svarbių objektų apsaugos įstatymo nuostatomis, Sutartis neatitinka nacionalinio saugumo interesų. Tokios Sutarties negaliojimo momentas nustatomas vadovaujantis minėtu įstatymu.

9.3. Tiekėjas yra registruotas PVM mokėtoju Lietuvos Respublikoje.

9.3. Tiekėjas nėra registruotas PVM mokėtoju Lietuvos Respublikoje.

9.4.Sutartis (sudaryta ir įsigaliojusi) privalomai nutraukiama, kai Lietuvos Respublikos Vyriausybė Lietuvos Respublikos nacionaliniam saugumui užtikrinti svarbių objektų apsaugos įstatymo nustatyta tvarka priima sprendimą, patvirtinantį, kad Sutartis neatitinka nacionalinio saugumo interesų. Tokiu atveju Pirkėjas (pirmos kategorijos nacionaliniam saugumui užtikrinti svarbi įmonė) nedelsiant raštu praneša Tiekėjui apie Sutarties nutraukimą. Taikomos Sutarties Specialiųjų sąlygų 9.2 p. ir Lietuvos Respublikos nacionaliniam saugumui užtikrinti svarbių objektų apsaugos įstatyme numatytos pasekmės.

9.5. Ši Sutartis sudaryta lietuvių kalba 2 (dviem) egzemplioriais, turinčiais vienodą teisinę galią, po vieną kiekvienai Šaliai. Sutartis yra Šalių perskaityta ir suprasta. Sutarties autentiškumo ir (ar) vientisumo patvirtinimo būdai: abi Šalys Sutartį pasirašo rašytiniu parašu popieriuje arba kvalifikuotu elektroniniu parašu (kaip jis suprantamas pagal 2014 m. liepos 23 d. Europos Parlamento ir Tarybos reglamentą Nr. 910/2014 dėl elektroninės atpažinties ir elektroninių operacijų patikimumo užtikrinimo paslaugų vidaus rinkoje, kuriuo panaikinama Direktyva 1999/93/EB). Sutarties autentiškumas patvirtintas ant kiekvieno Sutarties lapo kiekvienos Šalies įgaliotų asmenų parašais arba Sutartis susiuvama ir pasirašoma paskutinio lapo antroje pusėje. Šalis (jei ji juridinis asmuo) Sutartį patvirtina antspaudu, kai pareiga turėti antspaudą nustatyta Šalies (juridinio asmens) steigimo dokumentuose arba įstatymuose. Jeigu Sutarties Šalys – juridiniai asmenys Sutartį pasirašo kvalifikuotu elektroniniu parašu, juridinio asmens atstovo kvalifikuoto elektroninio parašo teisinė galia yra lygiavertė juridinio asmens atstovo rašytiniam parašui, patvirtintam juridinio asmens antspaudu, kai pareiga turėti antspaudą nustatyta juridinio asmens steigimo dokumentuose arba įstatymuose.

**PRIDEDAMA:**

1 priedas – Motorinių, akumuliatorinių grandininių pjūklų, motorinių krūmapjovių ir motorinių aukštapjovių, akumuliatorinio sekatoriaus pirkimo techninė specifikacija.

2 priedas –Pirkimo Bendrosios sąlygos.

3 priedas – Įgalioti regioninių padalinių asmenys priimti motorinius įrankius

Tiekėjo pasiūlymas Pirkimui prie Sutarties atskirai nepridedamas, originalas saugomas CVP IS.

**10. ŠALIŲ ADRESAI IR REKVIZITAI**

|  |  |
| --- | --- |
|  |  |
| |  | | --- | | **Pirkėjas**  **Valstybės įmonė Valstybinių miškų urėdija** | | Įmonės kodas 132340880  PVM mokėtojo kodas LT323408811  Registracijos adresas:  Pramonės pr. 11A -9, 51327 Kaunas  Buveinės adresas:  Savanorių pr. 176, 03154 Vilnius  Bankas AB SEB  a.s.  Tel. +  El. p.: info@vmu.lt | | |  | | --- | | **Tiekėjas**  **Mocevičiaus firma ,,Ginalas‘‘** | | Įmonės kodas 165702461  PVM mokėtojo kodas LT657024610  Registracijos adresas: Esperanto g.26  LT-69428 Kazlų Rūda      Bankas AB SEB  a.s.  Tel +  El.p. ginalas@ginalas.lt | |  | |
|  |  |

|  |  |
| --- | --- |
| Generalinis direktorius  Valdas Kaubrė  Pasirašoma el. parašu | Vadovo pavaduotojas  Eduardas Derenka  Pasirašoma el. parašu |

Sutarties rengėja: Pirkėjo Viešųjų pirkimų skyriaus specialistė

Už Sutarties, jos pakeitimų, ataskaitų paskelbimą teisės aktų nustatyta tvarka CVP IS atsakinga: Pirkėjo Viešųjų pirkimų skyriaus specialistė

Už Sutarties vykdymą atsakingas: Pirkėjo Miškininkystės skyriaus specialistas

Už Sąskaitų priėmimą atsakingi Sutarties Specialiųjų 3 priede nurodyti asmenys.

Įteikti: Pirkėjo Viešųjų pirkimų skyriui, Miškininkystės skyriui.